Uitkeerpolisse is in die verlede baie verkoop deur finansiële adviseurs vanweë die hoë kommissie wat hulle daarop verdien het, in teenstelling met die betreklike lae kommissiestrukture wat effektetrusts bied. Baie individue sit dus steeds vandag met uitkeerpolisse wat nie geskik is vir hulle omstandighede nie.
Dit is insiggewend dat die UA fonds die beste sou presteer het oor die beleggingstermyn van 20 jaar, ten spyte van die negatiewe siening wat die publiek en die media steeds oor hierdie tipe beleggings het.